**Jamila Gavin** (født 9. august 1941 i Mussoorie, India) er en indisk-britisk barnebokforfatter, bosatt i Stroud, Gloucestershire. Hun har skrevet flere bøker om indisk-britisk historie og mottok Whitbread Awards i 2000 for boka *Coram boy*.

Liv
---

> Gradually she came to realise that her own childhood with its twin strands in India and England gave her the opportunity of writing from first hand experience for many contemporary children. «I did know that my Anglo-Indian background was interesting to other people but I didn’t know how to write about it. I didn’t want to write an autobiography and I didn’t have a specific story to tell.»
> 
> 
> Julia Eccleshare. «Interview with Jamila Gavin», 2003.
> 
> 

Hun har indisk far og britisk mor, og har bodd permanent i England siden 1953. Hun flyttet første gang til England i 1946 sammen med moren og broren, på grunn av politisk uro i India. Før hun ble forfatter arbeidet hun med kunst og musikk i BBC.

Selvbiografien *Out of India, an Anglo-Indian childhood* (1997) kom i utvidet utgave i 2007: *Out of India, Walking On My Hands*. Samtaleboka *An Interview With Jamila Gavin* utkom i 2002.

Bøker
-----

Debutboka *The Magic Orange Tree and Other Stories* (1979) er en samling av ni noveller som skildrer barn med ulik etnisk bakgrunn, blant annet pakistansk, kypriotisk og ghanesisk. 

Ungdomsboka *The Wheel Of Surya* (1992) er den første i en trilogi som foregår under delingen av Britisk India i 1947, og i årene etter. Fortsettelsene er *The Eye of the Horse* (1994) og *The Track of the Wind* (1997). Alle tre bøkene ble nominert til Guardian Children's Fiction Prize. 

Barneboka *Coram boy* (2000) foregår i 1750-årene, og skildrer rømte slaver, overklasse, uekte barn og barnehjem. Romanen er dramatisert, og oppført på Royal National Theatre i 2006 og 2007, og på Broadway i 2007. *Grandpa Chatterji* (1993) er en familiekomedie om en indisk-britisk familie; den er den første i en trilogi. Serien ble filmet for tv i 1997. 

På norsk finnes eventyrantologien *Våre beste eventyr, fra hele verden* (Damm, 1997).

Referanser
----------

1. ↑   Internet Speculative Fiction Database, ISFDB forfatter-ID 5879, besøkt 9. oktober 2017[Hentet fra Wikidata]
2. ↑   Internet Broadway Database, Internet Broadway Database person-id 456279, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6b006t5, besøkt 9. oktober 2017[Hentet fra Wikidata]
4. ↑   BnFs generelle katalog, catalogue.bnf.fr, besøkt 26. mars 2017[Hentet fra Wikidata]
5. ↑  «Offisielt nettsted». Arkivert fra originalen 19. august 2013.
6. ↑  britishcouncil.org Arkivert 22. september 2012 hos Wayback Machine. forfatterpresentasjon
7. ↑  costabookawards.com Arkivert 29. oktober 2013 hos Wayback Machine.
8. ↑  papertigers.org Arkivert 29. desember 2013 hos Wayback Machine.
9. ↑  Julia Eccleshare. *Beatrix Potter to Harry Potter, portraits of children’s writers*. National Portrait gallery, 2002. ISBN 1-85514-342-9
10. ↑  Jamila Gavin. «Coram Boy as history». I: *Children's literature : classic texts and contemporary trends*. Redigert av Heather Montgomery og Nicola J. Watson. Palgrave Macmillan, 2009. ISBN 978-0-230-22714-9
11. ↑  «Grandpa Chatterjee» **(engelsk)**. Internet Movie Database.
12. ↑  ISBN 82-517-8995-8

Eksterne lenker
---------------

* (en) Jamila Gavin hos Internet Broadway Database Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BNE **·** CiNii
 |